Williams Racing

Atlassian Williams Racing, o simplement Williams, és un equip anglés de Formula 1 creat el 1977 per Frank Williams. Va guanyar el seu primer mundial amb Alan Jones (1980). Després el van seguir Keke Rosberg el 1982, Nelson Piquet al 1987, Nigel Mansell el 1992, Alain Prost l'any següent, Damon Hill el 1996 i Jacques Villeneuve l'any 1997. Probablement el pitjor moment per a Williams fou l'any 1994, quan Ayrton Senna va perdre la vida en un fatal accident amb un Williams al circuit d'Imola. Té la seu a Williams GP Engineering Ltd Grove, Wantage Oxfordshire OX12 0DQ Història Frank Williams va fundar l'equip per participar en la temporada 1977 de Fórmula 1 després de dos intents anteriors de dirigir altres equips. L'equip va aconseguir grans èxits en els anys 80 i 90 i continua sent un dels grans equips de la Fórmula 1, tot i que d'ençà que l'empresa alemanya BMW F1 no el proveïx de motors, l'equip ha perdut competitivitat respecte als equips davanters. L'equip és conegut per donar més importància al campionat de constructors que al de pilots. Han guanyat 9 títols de constructors i 7 de pilots. És la tercera escuderia que ha participat en més temporades del mundial de Fórmula 1, darrere de Ferrari i McLaren. Williams amb Ford (1978 - 1983) Van guanyar el primer campionat mundial amb el pilot Alan Jones el 1980. Després el van seguir Keke Rosberg el 1982. Williams amb Honda (1984 - 1987) Van guanyar el campionat mundial amb Nelson Piquet el 1987. Williams amb Renault (1989 - 1999) Van guanyar el campionat mundial amb Nigel Mansell el 1992, Alain Prost el 1993, Damon Hill l'any 1996 i Jacques Villeneuve el 1997. L'equip va aconseguir els últims d'aquests quatre campionats amb els motors Renault V10, que van dominar els anys 1990. Problement, les millors temporades de l'escuderia van ser les de 1992 i 1993, quan van obtenir els mundials de constructors i pilots. El Williams FW14 i el FW15 tenien una electrònica superior a la dels seus rivals, part de la qual va ser prohibida per la FIA posteriorment. El moment més fosc de l'equip va ser probablement la Temporada 1994 de Fórmula 1 quan en el Gran Premi de San Marino, Ayrton Senna va tenir un fatal accident en la tercera cursa amb l'equip Rothmans Williams Renault. David Coulthard i Nigel Mansell van acabar aquell any la temporada, en la qual Damon Hill va perdre el títol de pilots per un punt. Williams amb BMW (2000 - 2005) L'equip va estar lluitant en les primeres posicions, però no va aconseguir cap títol, quan BMW va comprar l'equip Sauber per tenir el seu propi equip a la Formula 1, va decidir deixar de subministrar els seus motors a Williams. Williams amb Cosworth, Toyota i Renault (2006 - 2013) L'equip aconsegueix uns resultats més aviat mediocres i canvia contínuament de proveedor de motors. Williams amb Mercedes (2013- Actualitat) Amb els motors Mercedes i el nou patrocinador Martini l'equip torna a obtenir bons resultats, quedant en tercer lloc les temporades 2014 i 2015. Resultats Pilots campions Set pilots han guanyat el campionat amb Williams. Alan Jones (1980) Keke Rosberg (1982) Nelson Piquet (1987) Nigel Mansell (1992) Alain Prost (1993) Damon Hill (1996) Jacques Villeneuve (1997) Victòries a un gran premi: 113 Poles: 12 Pòdiums: 295 Enllaços externs Williams Racing - Lloc web oficial (anglès)